Μπαμπούλες Πανεπιστημίου

Οι Μπαμπούλες Πανεπιστημίου (αγγλικά: Monsters University) είναι αμερικανική ταινία κινουμένων σχεδίων παραγωγής 2013. Αποτελεί πρίκουελ της ταινίας Μπαμπούλας Α.Ε. (Monsters, Inc.) του 2001 καθώς η πλοκή της προηγείται των γεγονότων της πρώτης ταινίας. Τη σκηνοθεσία ανέλαβε ο Νταν Σκάνλον και το σενάριο έγραψαν οι Άντριου Στάντον και Πιτ Ντόκτερ. Είναι η 14η ταινία της Pixar καθώς και το πρώτο της πρίκουελ. Οι Τζον Γκούντμαν και Μπίλι Κρίσταλ δανείζουν ξανά τις φωνές τους ως Τζέιμς Π. Σάλιβαν και Μάικ Βασόβσκι αντίστοιχα ενώ επιστρέφουν και οι Στιβ Μπουσέμι, Φρανκ Οζ, Νταν Γκέρσον και Τζον Ρατζενμπέργκερ. Ο Κέλσι Γκράμερ αντικαθιστά τον Τζέιμς Κόμπερν στο ρόλο του Καβούρια εξαιτίας του θανάτου του Κόμπερν το 2002.

Η ταινία κυκλοφόρησε στους κινηματογράφους στις 21 Ιουνίου 2013 και σε μορφή 3D. Στην Ελλάδα διανεμήθηκε στις 20 Ιουνίου από την εταιρία feelgood, ενώ ο μεταφρασμένος της τίτλος αρχικά ήταν Μπαμπούλες με Πτυχίο.

Πλοκή
Η ταινία διαδραματίζεται δέκα χρόνια πριν τα γεγονότα της πρώτης. Ο 17χρονος Μάικλ "Μάικ" Βασόβσκι ανυπομονεί να ξεκινήσει το κολέγιο, όπου θα ειδικευτεί στο τρόμαγμα. Τα πράγματα όμως δεν πάνε όπως τα σχεδίασε καθώς ο 18χρονος Τζέιμς Π. "Σάλι" Σάλιβαν τυχαίνει να βρίσκεται στην ίδια αδελφότητα. Ο Σάλι αποδεικνύεται το ακριβώς αντίθετο από τον Μάικ. Είναι παιχνιδιάρης, νταής και εύσωμος. Ειδικεύεται κι αυτός στο τρόμαγμα, ωστόσο οι δυο τους γίνονται εχθροί και γρήγορα θα βρεθούν σε μια αντιπαλότητα που θα φέρει τα πάνω κάτω.

 Ηθοποιοί και Χαρακτήρες 
 Τζον Γκούντμαν (Αντώνης Λουδάρος στην ελληνική μεταγλώττιση) στο ρόλο του Τζέιμς "Σάλι" Σάλιβαν
 Μπίλυ Κρίσταλ (Θανάσης Τσαλταμπάσης στην ελληνική μεταγλώττιση) στο ρόλο του Μάικ Βαζόφσκι
 Στιβ Μπουσέμι (Λεωνίδας Κακούρης στην ελληνική μεταγλώττιση) στο ρόλο του Ράνταλ
 Τζόελ Μάρεϊ (Κώστας Τριανταφυλλόπουλος στην ελληνική μεταγλώττιση) στο ρόλο του Ντον Κάρλτον
 Σον Χέιζ (Χάρης Βεραμόν στην ελληνική μεταγλώττιση) στο ρόλο του Τέρι Πέρι
 Ντέιβ Φόλεϊ (Δημήτρης Μάριζας στην ελληνική μεταγλώττιση) στο ρόλο του Τέρυ Πέρι
 Έλεν Μίρεν (Βίνα Παπαδοπούλου στην ελληνική μεταγλώττιση) στο ρόλο της Πρύτανη Καρασκιάχτρα
 Πίτερ Σον (Παναγιώτης Αποστολόπουλος στην ελληνική μεταγλώττιση) στο ρόλο του Σκοτ "Ρούλη" Σκουίμπλς
 Τσάρλι Ντέι (Δημήτρης Πακσόγλου στην ελληνική μεταγλώττιση) στο ρόλο του Αρτ
 Κέλσι Γκράμερ στο ρόλο του Καβούρια
 Φρανκ Οζ στο ρόλο του Τζεφ Φάνγκους
 Νταν Γκέρσον στο ρόλο του Σμίτι
 Τζον Ρατζενμπέργκερ στο ρόλο του Απαίσιου Χιονάνθρωπου
 Άλφρεντ Μολίνα (Χρήστος Σαπουντζής στην ελληνική μεταγλώττιση) στο ρόλο του Καθηγητή Νάιτ
 Κεν Τζεόνγκ στο ρόλο του Μακ

Παραγωγή
Σχέδια για μια συνέχεια της ταινίας Μπαμπούλας Α.Ε. (Monsters, Inc.) γίνονταν από το 2005. Αφού ακολούθησαν διαφωνίες μεταξύ του τότε Προέδρου της Disney Μάικλ Άιζνερ και του Προέδρου της Pixar Στιβ Τζομπς, η Disney (που τότε είχε τα δικαιώματα για όλες τις συνέχειες των ταινιών της Pixar) ανακοίνωσε ότι μια συνέχεια θα γίνει από το θυγατρικό της στούντιο Circle 7 Animation. Ωστόσο μετά από αλλαγές στη διοίκηση της Disney στα τέλη του 2005, με τον Ρόμπερτ Άιγκερ να αντικαθιστά τον Άιζνερ, έγιναν νέες διαπραγματεύσεις με την Pixar και στις αρχές του 2006, η Disney ανακοίνωσε ότι αγόρασαν το στούντιο. Τα δικαιώματα για την παραγωγή συνεχειών μεταβιβάστηκαν στην Pixar, με αποτέλεσμα την ακύρωση της συνέχειας που ανέλαβαν οι Ρομπ Μούιρ και Μπομπ Χίλγκενμπεργκ και το κλείσιμο του Circle 7. Μια συνέχεια από την Pixar επιβεβαιώθηκε το 2010. Τον Απρίλιο του 2011 ανακοινώθηκε ότι η ταινία θα κυκλοφορήσει στις 21 Ιουνίου 2013. Αποτελεί τη 14η ταινία της Pixar. Το Μάρτιο του 2011 επιβεβαιώθηκε ότι η ταινία θα λειτουργεί ως πρίκουελ και θα έχει τον τίτλο Monsters University.

Box office
Η ταινία έκανε άνοιγμα τριημέρου στην 1η θέση με 82,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 268,4 εκατομμύρια δολάρια και στον υπόλοιπο κόσμο συγκέντρωσε 475 εκατομμύρια δολάρια. Παγκοσμίως απέφερε 743,5 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμα BAFTA  Καλύτερη Ταινία Κινουμένων Σχεδίων   

 Παραπομπές 

 Εξωτερικοί σύνδεσμοι 
  Επίσημη ιστοσελίδα
 Μπαμπούλες Πανεπιστημίου στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2013
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Pixar
Κατηγορία:Ταινίες παραγωγής Walt Disney Pictures
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2013
Κατηγορία:Ταινίες πρίκουελ